Skrubbær

Skrubbær (Chamaepericlymenum suecicum, syn.: Cornus suecica) er en flerårig plante med teppedannede vekstform. Den kalles ofte kaffeblomst. Stenglene er glatte, opprette og firkantede. Bladene er motstående og helrandede. Blomstringen skjer i mai-juli, hvor de bittesmå blomstene sitter samlet i tette endestilte hoder. De fire støttebladene er hvite, slik at blomsterhodet og støttebladene tilsammen danner en blomster-lignende struktur. Fruktene er bær som er røde og smakløse, men de er ikke giftige. Rotnettet består av jordstengler og sprer seg kraftig med underjordiske utløpere.

Skrubbær er utbredt i nordlige strøk, både ved Atlanterhavet (amfiatlantisk) og Stillehavet (amfipasifisk), men arten mangler i det meste av Sibir og Canada. Den vokser i lyngheier og skog med sur jord.

 Referanser 


 Eksterne lenker 


Kategori:Kornellfamilien
Kategori:Hvite blomster
Kategori:Bær
Kategori:Norges flora
Kategori:Stauder